اولسا
یار اگر مهر و وفانی دوشونن یار اولسا
غم دئییل کی بوتون عالم بیزه اغیار اولسا
اهل دل ذوق و صفانی لب جانان دان آلیر
ظلم دور عاشیقه ، جانانی دل آزار اولسا
وار نه غم گؤزلرینین خسته سینه یوخدور علاج
لب لرین چاره سین ائیلر ، نئجه بیمار اولسا
زولف و خالین او مهین گؤز یاشیم ائیلر روشن
گئجه آیدینلیق اولار ، ثابت و سیار اولسا
یار اگر عاشیقه غمخوارلیق ائتمزسه نه غم
غم اودور اؤزگه یه معشوقه سی غمخوار اولسا
گؤزلرین شوق ایله قان تؤکمه گه چوخ راغیبدیر
مست دیر ، بونجا خطا ائیله مز هوشیار اولسا
وار امیدیم منه ، واحد داها ظلم ائتمه یه جک
حال زاریمدان او مهپاره خبردار اولسا
علی آقا واحید
Filed under: تورکی شعرلر Türkcə şeirlər,علی آقا واحد Etiketlənmiş: | واحیدین تورکجه شعرلری,واحدین تورکی شعرلری,تورکی شعر,تورکجه شعرلر,علی آقا واحید,علی آقا واحد,علی آغا واحید
azb_Arab pes_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab